CELEX: 32010B0492
Language: lt
Date: 1273017600000
Title: 2010 m. gegužės 5 d. Europos Parlamento sprendimas dėl 2008 finansinių metų Europos Sąjungos bendrojo biudžeto įvykdymo patvirtinimo, I skirsnis – Europos Parlamentas

25.9.2010   
            
            
               LT
            
            
               Europos Sąjungos oficialusis leidinys
            
            
               L 252/1
            
         EUROPOS PARLAMENTO SPRENDIMAS
   2010 m. gegužės 5 d.
   dėl 2008 finansinių metų Europos Sąjungos bendrojo biudžeto įvykdymo patvirtinimo, I skirsnis – Europos Parlamentas
   (2010/492/ES, Euratomas)
   EUROPOS PARLAMENTAS,
   atsižvelgdamas į 2008 finansinių metų Europos Sąjungos bendrąjį biudžetą (1),
   atsižvelgdamas į 2008 finansinių metų Europos Bendrijų galutines metines ataskaitas (I tomas) (SEC(2009)1089 – C7–0173/2009) (2),
   atsižvelgdamas į 2008 finansinių metų biudžeto ir finansų valdymo ataskaitą (I skirsnis. Europos Parlamentas) (3),
   atsižvelgdamas į vidaus auditoriaus 2008 m. metinę ataskaitą,
   atsižvelgdamas į Audito Rūmų 2008 finansinių metų metinę biudžeto vykdymo ataskaitą kartu su audituotų institucijų atsakymais (4),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),
   atsižvelgdamas į EB sutarties 272 straipsnio 10 dalį ir 275 straipsnį, Sutarties dėl Europos Sąjungos veikimo 314 straipsnio 10 dalį ir 318 straipsnį ir Euratomo sutarties 179a straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6), ypač į jo 145, 146 ir 147 straipsnius,
   atsižvelgdamas į Europos Parlamento biudžeto vykdymo vidaus taisyklių (7) 13 straipsnį,
   atsižvelgdamas į Finansinio reglamento 147 straipsnio 1 dalį, pagal kurią visos ES institucijos turi imtis deramų priemonių dėl pastabų, pateiktų kartu su Europos Parlamento sprendimu dėl biudžeto įvykdymo patvirtinimo,
   atsižvelgdamas į 2007 m. kovo 29 d. rezoliuciją dėl 2008 m. biudžeto procedūros, susijusios su II, IV, V, VI, VII, VIII ir IX skirsniais, gairių ir dėl Europos Parlamento preliminarios sąmatos projekto (I skirsnis) vykdant 2008 m. biudžeto sudarymo procedūrą (8),
   atsižvelgdamas į Darbo tvarkos taisyklių 77 straipsnį, 80 straipsnio 3 dalį ir VI priedą,
   atsižvelgdamas į Biudžeto kontrolės komiteto pranešimą (A7–0095/2010),
   
               A.
            
            
               kadangi „piliečiai turi teisę žinoti, kaip leidžiamos lėšos, gautos iš jų sumokėtų mokesčių, ir kaip naudojamasi politiniams organams suteiktais įgaliojimais“ (9);
            
         
               B.
            
            
               kadangi institucijose, kuriose taikomas decentralizuotas finansų valdymas, labai svarbus galių pusiausvyros principas ir kadangi tinkamai parengus centrinę atsakomybę už sisteminį vidaus kontrolės sistemos ir valdymo struktūros tinkamumą šį principą būtina užtikrinti;
            
         
               C.
            
            
               kadangi siekiant veiksmingos ir reikšmingos atskaitomybės, kuri gali būti laikoma pareiga paaiškinti, kaip naudojamos viešosios lėšos, Europos Sąjungos gyventojams būtina užtikrinti galimybę susipažinti su susijusia ir objektyvia informacija,
            
         
               1.
            
            
               patvirtina Pirmininkui, kad Europos Parlamento 2008 finansinių metų biudžetas įvykdytas;
            
         
               2.
            
            
               išdėsto savo pastabas toliau pateikiamoje rezoliucijoje;
            
         
               3.
            
            
               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).
            
         
      
         
            Pirmininkas
         
         Jerzy BUZEK
      
      
         
            Generalinis sekretorius
         
         Klaus WELLE
      
   
   
      (1)  OL L 71, 2008 3 14.
   
      (2)  OL C 273, 2009 11 13, p. 1.
   
      (3)  OL C 127, 2009 6 5, p. 1.
   
      (4)  OL C 269, 2009 11 10, p. 1.
   
      (5)  OL C 273, 2009 11 13, p. 122.
   
      (6)  OL L 248, 2002 9 16, p. 1.
   
      (7)  PE 349.540/Bur/ann/fin.
   
      (8)  OL C 27 E, 2008 1 31, p. 225.
   
      (9)  Europos skaidrumo iniciatyva.
    ---documentbreak--- 
   
               25.9.2010   
            
            
               LT
            
            
               Europos Sąjungos oficialusis leidinys
            
            
               L 252/3
            
         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl 2008 finansinių metų Europos Sąjungos bendrojo biudžeto įvykdymo patvirtinimo dalį, I skirsnis – Europos Parlamentas
   EUROPOS PARLAMENTAS,
   atsižvelgdamas į 2008 finansinių metų Europos Sąjungos bendrąjį biudžetą (1),
   atsižvelgdamas į 2008 finansinių metų Europos Bendrijų galutines metines ataskaitas (I tomas) (SEC(2009)1089 – C7-0173/2009) (2),
   atsižvelgdamas į 2008 finansinių metų biudžeto ir finansų valdymo ataskaitą (I skirsnis. Europos Parlamentas) (3),
   atsižvelgdamas į vidaus auditoriaus 2008 m. metinę ataskaitą,
   atsižvelgdamas į Audito Rūmų 2008 finansinių metų metinę biudžeto vykdymo ataskaitą kartu su audituotų institucijų atsakymais (4),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),
   atsižvelgdamas į EB sutarties 272 straipsnio 10 dalį ir 275 straipsnį, Sutarties dėl Europos Sąjungos veikimo 314 straipsnio 10 dalį ir 318 straipsnį ir Euratomo sutarties 179a straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (6), ypač į jo 145, 146 ir 147 straipsnius,
   atsižvelgdamas į Europos Parlamento biudžeto vykdymo vidaus taisyklių 13 straipsnį (7),
   atsižvelgdamas į Finansinio reglamento 147 straipsnio 1 dalį, pagal kurią visos Europos bendrijos institucijos turi imtis deramų priemonių dėl pastabų, pateiktų kartu su Europos Parlamento sprendimu dėl biudžeto įvykdymo patvirtinimo,
   atsižvelgdamas į 2007 m. kovo 29 d. rezoliuciją dėl 2008 m. biudžeto procedūros, susijusios su II, IV, V, VI, VII, VIII ir IX skirsniais, gairių ir dėl Europos Parlamento preliminarios sąmatos projekto (I skirsnis) vykdant 2008 m. biudžeto sudarymo procedūrą (8),
   atsižvelgdamas į Darbo tvarkos taisyklių 77 straipsnį, 80 straipsnio 3 dalį ir VI priedą,
   atsižvelgdamas į Biudžeto kontrolės komiteto pranešimą (A7-0095/2010),
   
               A.
            
            
               kadangi „piliečiai turi teisę žinoti, kaip leidžiamos lėšos, gautos iš jų sumokėtų mokesčių, ir kaip naudojamasi politiniams organams suteiktais įgaliojimais“ (9),
            
         
               B.
            
            
               kadangi institucijose, kuriose taikomas decentralizuotas finansų valdymas, labai svarbus galių pusiausvyros principas ir kadangi tinkamai parengus centrinę atsakomybę už sisteminį vidaus kontrolės sistemos ir valdymo struktūros tinkamumą šį principą būtina užtikrinti,
            
         
               C.
            
            
               kadangi siekiant veiksmingos ir reikšmingos atskaitomybės, kuri gali būti laikoma pareiga paaiškinti, kaip naudojamos viešosios lėšos, Sąjungos gyventojams būtina užtikrinti galimybę susipažinti su susijusia ir objektyvia informacija,
            
         
               D.
            
            
               kadangi pagal įprastą tvarką Parlamento administracijai buvo pateiktas klausimynas ir gauti atsakymai, kurie buvo aptarti Biudžeto kontrolės komitete, dalyvaujant už biudžetą atsakingam Pirmininko pavaduotojui ir Generaliniam sekretoriui,
            
         
      Rizikos valdymas ir bendras valdymas Parlamente
   
   
               1.
            
            
               labai džiaugdamasis pažymi, kad per pastaruosius dešimtį metų pranešimai dėl Parlamento biudžeto įvykdymo patvirtinimo atliko svarbų vaidmenį ir paskatino daugelį labai teigiamų Parlamento finansinio valdymo pokyčių, pvz., parengtas EP narių statutas, padėjėjų statutas, pradėta taikyti Bendrijos aplinkosaugos vadybos ir audito sistemą (EMAS); yra pasiryžęs tęsti šiuos pažangius veiksmus ir siekti nepriekaištingo viešųjų lėšų valdymo;
            
         
               2.
            
            
               pažymi, kad įprasta bendro valdymo sąvoka apima rinkinį procesų, įprastą praktiką, politiką ir taisykles, kurie daro įtaką įmonės ar institucijos vadovavimo, administravimo ir kontrolės metodui ir kuriais siekiant sumažinti išlaidas ir padidinti našumą;
            
         
               3.
            
            
               primena, kad 2009 m. kovo 12 d. buvo išleistas Biudžeto reikalų teminio skyriaus pranešimo dėl biudžeto vykdymo parlamentinės kontrolės projektas, ir rekomenduoja Parlamentui priimti gerosios patirties rinkinį;
            
         
               4.
            
            
               pabrėžia, kad esmines gero bendro valdymo sudėtines dalis sudaro asmenų, kuriems organizacijoje patikėtas bendras valdymas, skaidrumas ir atvirumas, atsakingumas ir atskaitomybė;
            
         
               5.
            
            
               apibrėžia atskaitomybę, kaip atsakomybės už veiksmus, sprendimus ir veiklos kryptis pripažinimą ir prisiėmimą, taip pat įsipareigojimą pranešti, aiškinti ir atsakyti už sukeltas pasekmes;
            
         
               6.
            
            
               pažymi, kad Parlamentas – sudėtinga organizacija, kurioje politiniai ir administraciniai sprendimai ne visada aiškiai atskiriami dėl daugiasluoksnės jo valdymo struktūros;
            
         
               7.
            
            
               laikosi nuomonės, kad taikant veiksmingą ir rezultatyvią bendro valdymo sistemą turi būti tinkamai atsižvelgiama į vadovų vaidmenį; laikosi nuomonės, kad generaliniai direktoriai, direktoriai ir skyrių vadovai turėtų būti atrenkami pagal nuopelnus atsižvelgiant į lygias galimybes ir geografinę pusiausvyrą, patirtį ir vadybos gebėjimus;
            
         
               8.
            
            
               mano, kad sudėtingesnės vidaus kontrolės ir rizikos valdymo sistemos pagerins atskaitomybę ir apsaugos politinę vadovybę ir administracijos vadovus nuo finansinės ir nefinansinės rizikos;
            
         
               9.
            
            
               taigi ragina kompetentingas tarnybas peržiūrėti ir prireikus sugriežtinti minimalius vidaus kontrolės standartus, siekiant atsižvelgti į klaidas ir pritaikyti rizikos valdymo ir bendro valdymo pasiekimus; primena, kad įgaliojimus suteikiantys padaliniai, rengdami savo vidaus kontrolės sistemas ir įgyvendinimo priemones, privalo laikytis standartų; ragina kompetentingas tarnybas klausti Biudžeto kontrolės komiteto nuomonės prieš siunčiant persvarstytus minimalius vidaus kontrolės standartus Biurui patikrinti ir patvirtinti;
            
         
               10.
            
            
               atkreipia dėmesį į Generalinio sekretoriaus tikslus 2008–2009 m. laikotarpiu:
               
                           —
                        
                        
                           pasirengimas Lisabonos sutarties įsigaliojimui,
                        
                     
                           —
                        
                        
                           pasirengimas 2009 m. Europos Parlamento rinkimams siekiant pakeisti rinkėjų dalyvavimo tendencijas,
                        
                     
                           —
                        
                        
                           paslaugų EP nariams gerinimas, ir
                        
                     
                           —
                        
                        
                           Parlamento Generalinio sekretoriato pertvarka ir stiprinimas;
                        
                     
         
               11.
            
            
               primena, kad Parlamento finansų išteklius sudaro mokesčių mokėtojų pinigai ir kad visų institucijų, naudojančių viešąsias lėšas, pareiga – paaiškinti, kaip šios lėšos naudojamos, ir pateikti išsamią, objektyvią ir aktualią informaciją apie tai, kokia dalis lėšų buvo naudojama numatytiems tikslams ir vadovaujantis patikimo finansų valdymo (ekonomiškumas, efektyvumas ir rezultatyvumas) ir skaidrumo principais;
            
         
               12.
            
            
               primena, kad visoms dotacijoms taikomas skaidrumo ir vienodų sąlygų užtikrinimo principai, visų pirma Finansinio reglamento 109 straipsnio 1 dalis ir 110 straipsnio 2 dalis bei Komisijos reglamento (EB, Euratomas) Nr. 2342/2002 (10) (įgyvendinimo taisyklės) 169 straipsnis; pabrėžia, kad tai taikoma visiems Europos Sąjungos lėšų gavėjams, įskaitant Parlamento darbuotojus ir jų artimuosius, gaunančius subsidijas privačioms ekskursijoms (slidinėjimo ir pan.); prašo administracijos toliau stebėti šių lėšų naudojimą;
            
         
      Rizika, susijusi su reputacija
   
   
               13.
            
            
               pabrėžia, kad tam tikra rizika, susijusi su reputacija, yra kur kas pavojingesnė už riziką, susijusią su finansais, ir ragina Generalinį sekretorių kartu su įgaliojimus suteikiančiais pareigūnais visapusiškai įvertinti Parlamento rizikos pobūdį;
            
         
               14.
            
            
               palankiai vertina tai, kad 2010 m. vasario 24 d, buvo įsteigtas rizikos vadovo postas ir prašo naujai paskirtą rizikos vadovą kuo greičiau informuoti kompetentingus komitetus apie rizikos metodikos ir strategijos koncepciją, kuri turėtų būti priimta ateityje;
            
         
               15.
            
            
               pažymi, kad specialaus rizikos vadovo vaidmuo ir funkcija turėtų būti padėti įgaliojimus suteikiantiems pareigūnams jų rizikos valdymo darbe patarimais ir koordinavimu;
            
         
               16.
            
            
               pabrėžia, kad rizikos vadovo nepriklausomumas, vaidmuo ir darbas yra svarbūs; pažymi ir pritaria, kad rizikos vadovas priklausys tiesiogiai Generalinio sekretoriaus biurui;
            
         
               17.
            
            
               ragina Generalinį sekretorių, vykdant biudžeto įvykdymo patvirtinimo procedūrą, Biudžeto kontrolės komitetui nusiųsti metinę rizikos vadovo veiklos ataskaitą kaip šios procedūros sudėtinę dalį;
            
         
               18.
            
            
               pabrėžia, kad įsigaliojus Lisabonos sutarčiai, padidėjo Parlamento galios ir darbo krūvis jo nariams bei pagalbiniam personalui; mano, kad darbo sąlygos visose darbo vietose turėtų atitikti padidėjusį darbo jėgos ir darbo priemonių poreikį;
            
         
               19.
            
            
               šiuo klausimu primena savo išvadas dėl asbesto šalinimo darbų ir prašo Generalinio sekretoriaus pateikti ataskaitą apie šių darbų veiklos ir finansinius rezultatus bei galimą poreikį ateityje imtis pataisomųjų priemonių;
            
         
               20.
            
            
               atkreipia dėmesį į tai, kad Strasbūro patalpų atnaujinimo, susijusio su 2008 m. rugpjūčio 7 d. incidentu, išlaidos neturi būti dengiamos iš Europos mokesčių mokėtojų pinigų;
            
         
               21.
            
            
               siūlo, kad jo Biudžeto kontrolės komitetas gautų klausimyną apie pastatus kartu su atsakymais tuo pat metu, kaip jo Biudžeto komitetas;
            
         
               22.
            
            
               pabrėžia, kad Parlamento televizija „Parl-TV“ duoda mažai naudos, nes ją žiūri nedaug žiūrovų; mano, kad reikia persvarstyti „Parl-TV“ ir viso šio projekto finansavimą;
            
         
      Biudžeto įvykdymo patvirtinimo procesas
   
   
               23.
            
            
               pabrėžia, kad parlamentinė ir viešoji procedūra, pagal kurią Parlamentas priima sprendimą dėl savo biudžeto įvykdymo, suteikia papildomą galimybę viešai vykdyti institucijos finansų valdymo kritišką tikrinimą ir šitaip Sąjungos piliečiams padėti suprasti ypatingą Parlamento organizaciją, valdymo struktūrą ir darbo metodus;
            
         
               24.
            
            
               atkreipia dėmesį į tai, kad reikia toliau mažinti riziką Parlamento finansų valdyme, kur net ir nematerialiniai trūkumai gali labai pakenkti reputacijai ir mesti šešėlį ant Parlamento politikos laimėjimų, ir primena Parlamento nariams ir personalui jų asmeninę atsakomybę už tinkamą Parlamento finansų valdymą;
            
         
               25.
            
            
               pabrėžia, kad būtina kritiškai tikrinti siekiant, kad Parlamento finansų srities subjektai būtų visiškai atskaitingi, kadangi tik visiškas ir visapusiškas skaidrumas Sąjungos piliečiams suteikia galimybę suprasti, kaip Parlamentas valdo finansus ir naudoja mokesčių mokėtojų pinigus;
            
         
      Parlamento Biudžeto kontrolės komiteto veikla
   
   
               26.
            
            
               pabrėžia, kad Parlamentas, kaip institucija, yra labai suinteresuotas visišku savo finansų valdymo skaidrumu; tikisi, kad Biudžeto kontrolės komitetas visapusiškai atliks jam patikėtą specialų ir svarbų parlamentinį vaidmenį, aiškiai nurodydamas, kur galima patobulinti (kaip jis tai daro su kitomis institucijomis);
            
         
               27.
            
            
               supranta, kad sunku ir ilgai trunka atlikti objektyvią, profesionalią ir išsamią sudėtingų sprendimų priėmimo ir valdymo struktūrų bei procedūrų analizę, ir rekomenduoja Biudžeto kontrolės komitetui geriau pasirengti tam, numatant komiteto personalo plane kur kas daugiau darbuotojų komiteto sekretariate spręsti šiuos vis sunkėjančius uždavinius;
            
         
               28.
            
            
               pabrėžia, kad dėl naujos Sutarties dėl Europos Sąjungos veikimo 317 straipsnio formuluotės (pateikta Lisabonos sutartyje) kyla labai sudėtingi uždaviniai Parlamento kontrolės veiklai;
            
         
               29.
            
            
               pabrėžia, kad komitetų sekretoriatų nereikėtų stiprinti vien tik kiekybiškai, ir ragina Generalinį sekretorių numatyti aiškiai apibrėžtus kokybės rodiklius;
            
         
               30.
            
            
               dar pabrėžia, kad įprasta parlamentinė veikla, pvz., kritiškas tikrinimas, kaip naudojami viešieji pinigai, turi būti sudėtinė Parlamento pagrindinės veiklos visais lygmenimis dalis;
            
         
      Administravimo proceso gerinimas
   
   
               31.
            
            
               atkreipia dėmesį į įprastą tvarką, pagal kurią Biudžeto kontrolės komitetas reikalauja, kad administracija biudžeto įvykdymo ataskaitose pateiktų informaciją įvairiomis temomis; rekomenduoja, kad šios ataskaitos būtų siunčiamos tiesiai Biudžeto kontrolės komiteto pirmininkui ir, kai tik jas gauna komiteto pirmininkas, būtų skelbiamos to komiteto tinklalapyje siekiant informuoti komiteto narius ir Sąjungos piliečius;
            
         
               32.
            
            
               džiaugtųsi, jei Generalinis sekretorius rastų laiko su atsakingu komitetu kiekvienų metų rugsėjo mėnesį per to komiteto eilinį posėdį pasikeisti nuomonėmis dėl administracijos suteiktų atsakymų į biudžeto įvykdymo patvirtinimo rezoliucijose pateiktus prašymus;
            
         
      Parlamento finansinių ataskaitų pateikimas
   
   
               33.
            
            
               pažymi, kad 2008 finansinių metų Parlamento sąskaitos uždarytos, atsižvelgiant į pateikiamus duomenis:
               
                           a)   Turimi asignavimai
                           
                        
                     
                           2008 m. Asignavimai
                        
                        
                           1 452 517 167
                        
                     
                           Nesavaiminiai perkėlimai iš 2007 finansinių metų
                        
                        
                           43 800 036
                        
                     
                           Savaiminiai perkėlimai iš 2007 finansinių metų
                        
                        
                           225 239 332
                        
                     
                           Asignavimai, atitinkantys asignuotąsias 2008 m. pajamas
                        
                        
                           47 551 735
                        
                     
                           Perkėlimai, atitinkantys asignuotąsias 2007 m. pajamas
                        
                        
                           38 325 182
                        
                     
                           
                              Iš viso
                           
                        
                        
                           1 807 433 452
                        
                     
                           b)   2008 finansinių metų asignavimų panaudojimas
                           
                        
                     
                           Įsipareigojimai
                        
                        
                           1 723 369 531
                        
                     
                           Atlikti mokėjimai
                        
                        
                           1 488 856 868
                        
                     
                           Neįvykdyti mokėjimai ir neįsipareigoti asignavimai iš asignuotųjų pajamų
                        
                        
                           232 944 667
                        
                     
                           Asignavimai, savaime perkelti į kitus metus, įskaitant asignavimus iš asignuotųjų pajamų
                        
                        
                           232 944 667
                        
                     
                           Ne savaime perkelti asignavimai
                        
                        
                           8 315 729
                        
                     
                           Panaikinti asignavimai
                        
                        
                           70 722 045
                        
                     
                           c)   Biudžeto įplaukos
                           
                        
                     
                           2008 m. gauti įnašai
                        
                        
                           151 054 374
                        
                     
                           
                                       d)
                                    
                                    
                                       2008 m. gruodžio 31 d. bendro balanso suma
                                    
                                 
                        
                           1 782 229 891
                        
                     
         
               34.
            
            
               pažymi, kad visi mokėjimai, susiję su 2008 m. asignavimais, įskaitant savaiminius ir nesavaiminius asignavimų perkėlimus į 2009 m., sudaro 94 % visų 2008 m. asignavimų;
            
         
               35.
            
            
               pažymi, kad Europos Sąjungos biudžetas 2008 m. iš viso sudarė 129 150 mln. įsipareigojimų asignavimų, iš kurių Parlamento biudžetas sudarė 1 453 mln. EUR; be to, pažymi, kad ši suma sudaro tik šiek tiek daugiau kaip 1 % bendrojo Europos Sąjungos biudžeto ir 19,48 % visų ES institucijų administracinėms išlaidoms numatytų lėšų (7 284 mln. EUR);
            
         
      Trumpalaikės gautinos sumos
   
   
               36.
            
            
               pažymi, kad Belgijos Vyriausybė 2010 m. pradžioje Parlamentui grąžino 85 896 389 EUR; ragina Generalinį sekretorių laiku informuoti Biudžeto kontrolės komitetą apie tai, kaip bus panaudojamos šios lėšos;
            
         
      Viešieji pirkimai
   
   
               37.
            
            
               pažymi, kad Vidaus audito tarnyba atliko išsamų valdymo auditą ir Parlamento 2004 ir 2005 m. viešųjų pirkimų eigos kontrolę ir kad galutinėje ataskaitoje, priimtoje 2006 m. kovo 31 d., pateiktos 144 specialiosios priemonės, kurios turėjo būti įgyvendintos iki 2008 m. kovo 31 d.;
            
         
               38.
            
            
               džiaugiasi tuo, kad Vidaus audito tarnyba, siekdama iš naujo įvertinti, kas pasiekta įgyvendinant 144 specialiąsias priemones, 2008 m. pradėjo daug naujų auditų, ir pažymi, kad šie nauji auditai vis dar vyko 2009 m. pabaigoje;
            
         
               39.
            
            
               atkreipia dėmesį į tai, kad viešieji pirkimai, kuriuose dalyvauja ir viešasis ir privatusis sektoriai, yra labai rizikinga sritis, kurią reikia nuolat akylai stebėti;
            
         
               40.
            
            
               primena, kad visais viešųjų pirkimų proceso etapais – per pradinį poreikių įvertinimą, pasirengimą skelbti konkursą, konkurso ir specifikacijų rengimą, kontaktus su paraiškų pateikėjais, vokų su pasiūlymais atplėšimą, pasiūlymų vertinimą, sprendimo dėl konkursą laimėjusio pasiūlymo priėmimą, sutarčių sudarymą – esama daug rizikos, jog dėl sudėtingos teisinės aplinkos ir faktinės būtinybės gali būti nepasiekti anksčiau išvardytieji tikslai;
            
         
               41.
            
            
               ragina Generalinį sekretorių užtikrinti, kad toliau būtų rengiami specialūs viešųjų pirkimų mokymo kursai ir kad juos lankytų visi darbuotojai, susiję su viešaisiais pirkimais, kad Parlamento profesinių įgūdžių registre viešieji pirkimai būtų pripažinti kaip speciali funkcija, skirta tik vidaus darbuotojams, ir kad pareigos viešųjų pirkimų srityje būtų laikomos pažeidžiamomis pareigomis ir todėl į jas turėtų būti skiriama taikant atitinkamos rotacijos principą ir (arba) šiems pareigūnams turėtų būti numatomos papildomos vidaus kontrolės priemonės;
            
         
      Finansinio reglamento reforma
   
   
               42.
            
            
               ragina Generalinį sekretorių aktyviai prisidėti prie artėjančios trimetės Finansinio reglamento peržiūros administraciniais patarimais dėl sričių, kuriose reikia reformų;
            
         
      Metinis pranešimas apie sudarytas sutartis
   
   
               43.
            
            
               pažymi, kad centrinės tarnybos, atsižvelgdamos į informaciją, kurią pateikia įgaliojimus suteikiantys skyriai, parengia biudžeto valdymo institucijai metinį pranešimą (11) apie sutartis, kurios pasibaigus konkursui sudarytos 2008 m., ir išvardija visas 2008 ir 2007 m. po konkursų sudarytų sutarčių rūšis:
               
                           Sutarties rūšis
                        
                        
                           2008
                        
                        
                           2007
                        
                     
                           Skaičius
                        
                        
                           Procentinė dalis
                        
                        
                           Skaičius
                        
                        
                           Procentinė dalis
                        
                     
                           Paslaugos
                        
                        
                           240
                        
                        
                           67 %
                        
                        
                           161
                        
                        
                           65 %
                        
                     
                           Tiekimas
                        
                        
                           59
                        
                        
                           17 %
                        
                        
                           48
                        
                        
                           19 %
                        
                     
                           Darbai
                        
                        
                           44
                        
                        
                           12 %
                        
                        
                           28
                        
                        
                           11 %
                        
                     
                           Statyba
                        
                        
                           15
                        
                        
                           4 %
                        
                        
                           12
                        
                        
                           5 %
                        
                     
                           
                              Iš viso
                           
                        
                        
                           358
                        
                        
                           100 %
                        
                        
                           249
                        
                        
                           100 %
                        
                     
                           Sutarties rūšis
                        
                        
                           2008
                        
                        
                           2007
                        
                     
                           Vertė
                           (EUR)
                        
                        
                           Procentinė dalis
                        
                        
                           Vertė
                           (EUR)
                        
                        
                           Procentinė dalis
                        
                     
                           Paslaugos
                        
                        
                           454 672 969
                        
                        
                           67 %
                        
                        
                           218 201 103
                        
                        
                           66 %
                        
                     
                           Tiekimas
                        
                        
                           22 868 680
                        
                        
                           3 %
                        
                        
                           42 443 126
                        
                        
                           13 %
                        
                     
                           Darbai
                        
                        
                           81 247 056
                        
                        
                           12 %
                        
                        
                           16 449 758
                        
                        
                           5 %
                        
                     
                           Statyba
                        
                        
                           123 429 315
                        
                        
                           18 %
                        
                        
                           54 387 707
                        
                        
                           16 %
                        
                     
                           
                              Iš viso
                           
                        
                        
                           682 218 020
                        
                        
                           100 %
                        
                        
                           331 481 694
                        
                        
                           100 %
                        
                     (Sutarčių, kurias Europos Parlamentas sudarė 2008 m., metinė ataskaita, 4 p.);
            
         
               44.
            
            
               atkreipia dėmesį į sutarčių, sudarytų 2008 ir 2007 m., paskirstymą pagal taikytą procedūrą:
               
                           Procedūros rūšis
                        
                        
                           2008
                        
                        
                           2007
                        
                     
                           Skaičius
                        
                        
                           Procentinė dalis
                        
                        
                           Skaičius
                        
                        
                           Procentinė dalis
                        
                     
                           Atviras konkursas
                        
                        
                           126
                        
                        
                           35 %
                        
                        
                           85
                        
                        
                           34 %
                        
                     
                           Ribotas konkursas
                        
                        
                           14
                        
                        
                           4 %
                        
                        
                           10
                        
                        
                           4 %
                        
                     
                           Derybos
                        
                        
                           218
                        
                        
                           61 %
                        
                        
                           154
                        
                        
                           62 %
                        
                     
                           
                              Iš viso
                           
                        
                        
                           358
                        
                        
                           100 %
                        
                        
                           249
                        
                        
                           100 %
                        
                     
                           Procedūros rūšis
                        
                        
                           2008
                        
                        
                           2007
                        
                     
                           Vertė
                           (EUR)
                        
                        
                           Procentinė dalis
                        
                        
                           Vertė
                           (EUR)
                        
                        
                           Procentinė dalis
                        
                     
                           Atviras konkursas
                        
                        
                           345 415 316
                        
                        
                           51 %
                        
                        
                           162 124 519
                        
                        
                           49 %
                        
                     
                           Ribotas konkursas
                        
                        
                           139 782 362
                        
                        
                           20 %
                        
                        
                           59 593 905
                        
                        
                           18 %
                        
                     
                           Derybos
                        
                        
                           197 020 342
                        
                        
                           29 %
                        
                        
                           109 763 270
                        
                        
                           33 %
                        
                     
                           
                              Iš viso
                           
                        
                        
                           682 218 020
                        
                        
                           100 %
                        
                        
                           331 481 694
                        
                        
                           100 %
                        
                     (Sutarčių, kurias Europos Parlamentas sudarė 2008 m., metinė ataskaita, 6 p.);
            
         
               45.
            
            
               pažymi, kad 2008 m. taikant atviro arba riboto konkurso procedūrą iš viso sudaryta 358 sutartys, iš jų 140 sutarčių, kurių vertė 485,2 mln. EUR, taikant derybų procedūrą sudaryta 218 sutarčių, jų vertė 197 mln. EUR;
            
         
      Išimtinės derybų procedūros
   
   
               46.
            
            
               ypač atkreipia dėmesį į tai, kad 2008 m. vykdyta kur kas daugiau išimtinių derybų procedūrų, kaip galima spręsti iš pateikiamų duomenų:
               
                            
                        
                        
                           2008
                        
                        
                           2007
                        
                     
                           Skaičius
                        
                        
                           Iš visosutarčių sutarčių šiame GD (%)
                        
                        
                           Skaičius
                        
                        
                           Iš viso sutarčių šiame GD (%)
                        
                     
                           Vadovybės (PRES) GD (išskyrus ITD)
                        
                        
                           8
                        
                        
                           44,44 %
                        
                        
                           6
                        
                        
                           37,50 %
                        
                     
                           Vidaus politikos (IPOL) GD
                        
                        
                           0
                        
                        
                           0,00 %
                        
                        
                           0
                        
                        
                           0,00 %
                        
                     
                           Išorės politikos (EXPO) GD
                        
                        
                           3
                        
                        
                           75,00 %
                        
                        
                           1
                        
                        
                           20,00 %
                        
                     
                           Komunikacijos (COMM) GD (išskyrus Bibliotekos dir.)
                        
                        
                           16
                        
                        
                           16,00 %
                        
                        
                           9
                        
                        
                           13,64 %
                        
                     
                           Personalo (PERS) GD:
                        
                        
                           0
                        
                        
                           0,00 %
                        
                        
                           1
                        
                        
                           9,09 %
                        
                     
                           Infrastruktūros ir logistikos (INLO) GD (išskyrus Vertimo žodžiu dir.)
                        
                        
                           35
                        
                        
                           34,31 %
                        
                        
                           19
                        
                        
                           21,84 %
                        
                     
                           Vertimo žodžiu ir konferencijų (INTE) GD (ankst. Vertimo žodžiu dir.)
                        
                        
                           9
                        
                        
                           56,25 %
                        
                        
                           3
                        
                        
                           33,33 %
                        
                     
                           Naujovių ir technologinės pagalbos (ITEC) GD (ankst. Leidybos ir IT direktoratai)
                        
                        
                           9
                        
                        
                           56,25 %
                        
                        
                           2
                        
                        
                           33,33 %
                        
                     
                           Vertimo raštu (TRAD) GD (išskyrus Leidybos dir.)
                        
                        
                           0
                        
                        
                           0,00 %
                        
                        
                           1
                        
                        
                           25,00 %
                        
                     
                           Finansų (FINS) GD:
                        
                        
                           0
                        
                        
                           0,00 %
                        
                        
                           0
                        
                        
                           0,00 %
                        
                     
                           Teisės tarnyba
                        
                        
                           0
                        
                        
                           0,00 %
                        
                        
                           0
                        
                        
                           0,00 %
                        
                     
                           
                              Parlamentas, iš viso
                           
                        
                        
                           
                              80
                           
                        
                        
                           
                              22,35 %
                           
                        
                        
                           
                              42
                           
                        
                        
                           
                              16,87 %
                           
                        
                     (Sutarčių, kurias Europos Parlamentas sudarė 2008 m., metinė ataskaita, 9 p.);
            
         
               47.
            
            
               atkreipia dėmesį į tai, kad bendras išimtinių derybų procedūrų skaičius ir jų procentinė dalis padidėjo šešių įgaliotųjų leidimus duodančių pareigūnų atvejais;
            
         
      Įgyvendinimo taisyklių 54 straipsnis
       (12)
   
   
               48.
            
            
               primena, kad Įgyvendinimo taisyklių 54 straipsnyje numatoma: „Jei derybų procedūrų santykis su to paties leidimus duodančio pareigūno skirtų sutarčių skaičiumi labai padidėja palyginti su ankstesniaisiais metais, arba jei tas santykis yra ryškiai didesnis už vidutinį visoje institucijoje užregistruotą santykį, atsakingas leidimus duodantis pareigūnas apie tai praneša institucijai, nurodydamas priemones, kurių yra imtasi šiai tendencijai pakeisti.“;
            
         
               49.
            
            
               mano, kad atsižvelgiant į nuo 2007 m. iki 2008 m. užregistruotą padidėjimą įgaliojimus suteikiantys pareigūnai akivaizdžiai įpareigojami imtis priemonių šiai tendencijai pakeisti; ragina Generalinį sekretorių pateikti ataskaitą Biudžeto kontrolės komitetui dėl priemonių, kurių imtasi iki 2010 m. rugsėjo 1 d.;
            
         
               50.
            
            
               skatina įgaliojimus suteikiančius pareigūnus nuo 2009 finansinių metų pradėti teikti biudžeto įvykdymą tvirtinančiai institucijai daugiau informacijos, kuri suteiktų galimybę atidžiau prižiūrėti, kaip Parlamentas naudoja išimtines derybų procedūras (Įgyvendinimo taisyklių 126 ir 127 straipsniai), ir pateikti ją institucijos Metinės veiklos ataskaitos priede aiškiai nurodant:
               
                           —
                        
                        
                           kodėl, visų pirma, reikėjo sudaryti sutartį pagal Įgyvendinimo taisyklių 126 arba 127 straipsnius,
                        
                     
                           —
                        
                        
                           kodėl įgaliojimus suteikiantis pareigūnas nusprendė, kad konkrečią sutartį galima priskirti vienai iš 126 straipsnio 1 dalyje ir 127 straipsnio 1 dalyje numatytų kategorijų (nėra tinkamų konkursų, techninės arba meninio pobūdžio priežastys, skuba ir kt.),
                        
                     
                           —
                        
                        
                           skaičių kandidatų, su kuriais buvo vykdomos derybos,
                        
                     
                           —
                        
                        
                           pasiūlymo priimtinumo kriterijus;
                        
                     
         
               51.
            
            
               be to, ragina centrinį Finansų skyrių apibendrinti naujajame „Sutarčių, kurias sudarė Europos Parlamentas, metinės ataskaitos“ priede pateiktą informaciją;
            
         
      Parlamento vadovybės pareiškimai
   
   
               52.
            
            
               primena, jog Europos Parlamento biudžeto vykdymo vidaus taisyklių 8 straipsnio 9–11 dalyse nurodoma, kad Generalinis sekretorius, kaip pagrindinis įgaliotasis įgaliojimus suteikiantis pareigūnas, parengia deklaraciją, kurioje nurodo, ar Parlamento biudžetas įvykdytas taikant patikimo finansų valdymo principus ir ar naudojama kontrolės sistema tinkamai užtikrina operacijų teisėtumą ir tvarkingumą;
            
         
               53.
            
            
               be to, primena, kad pagrindinio įgaliotojo įgaliojimus suteikiančio pareigūno pateikta deklaracija yra paremta generalinių direktorių, kaip įgaliotųjų įgaliojimus suteikiančių pareigūnų, deklaracijomis;
            
         
               54.
            
            
               pažymi, kad ankstesnis Generalinis sekretorius savo 2009 m. kovo 4 d. deklaracijoje (13):
               
                           —
                        
                        
                           pažymėjo, kad nė vienas įgaliojimus suteikiantis pareigūnas savo deklaracijoje neįrašė oficialių kvalifikacijų,
                        
                     
                           —
                        
                        
                           patvirtino, jog yra pagrįstai įsitikinęs, kad Parlamento biudžetas įvykdytas laikantis patikimo finansų valdymo principų ir kad taikoma kontrolės sistema tinkamai užtikrina vykdomų operacijų teisėtumą ir tvarkingumą;
                        
                     
         
               55.
            
            
               be to, pažymi, kad pagrindinis įgaliotasis įgaliojimus suteikiantis pareigūnas taip pat nurodė, kad pateikta deklaracija paremta jo asmenine nuomone, gautomis vidaus audito ataskaitomis, pagrindine finansų valdymo stebėsenos ir paramos veikla, vykdoma jo vardu ir jam nurodžius, ir visa kita jo turima informacija;
            
         
      Finansinio reglamento 60 straipsnio 4 ir 7 dalys
       (14)
   
   
               56.
            
            
               pažymi, kad Finansinio reglamento 60 straipsnio 4 dalyje nurodyta, kad kiekvienas įgaliotasis įgaliojimus suteikiantis pareigūnas nustato vidaus valdymo ir kontrolės procedūras, tinkamas jo pareigoms atlikti, ir kad Finansinio reglamento 60 straipsnio 7 dalyje nurodyta, kad tie patys finansų valdymo srities atsakingieji asmenys praneša apie sistemų, kurias jie taikė, veiksmingumą ir efektyvumą;
            
         
      Ne visos metinės veiklos ataskaitos atitinka Finansinio reglamento reikalavimus
   
   
               57.
            
            
               be to, pažymi, kad tik kai kurie generaliniai direktoriai nurodė riziką, susijusią su jų veikla, arba nustatytą jų vidaus kontrolės sistemų darbe (atsakymas į klausimą Nr. 4.21), nors Finansinio reglamento 60 straipsnio 7 dalies antroje pastraipoje aiškiai numatyta, kad įgaliojimus suteikiantys pareigūnai metinės veiklos ataskaitose nurodo vidaus kontrolės sistemos veiksmingumą ir efektyvumą;
            
         
      Galbūt pranešimo reikalavimai pernelyg nekonkretūs?
   
   
               58.
            
            
               pažymi, kad šio trūkumo priežastis be abejonės yra tai, kad 2008 m. metinės veiklos ataskaitų rengimo instrukcijose įgaliojimus suteikiantiems pareigūnams suteikta daugiau laisvės rinktis atsiskaitymo būdą, ypač atsiskaitant apie jų vidaus kontrolės sistemas (atsakymas į klausimą Nr. 4.2); vis dėlto su džiaugsmu pažymi, kad instrukcijos 2009 m. ataskaitoms griežtesnės ir tikisi, kad visi generaliniai direktoriai imsis atitinkamų priemonių;
            
         
               59.
            
            
               primena, kad vidaus kontrolės sistemos tikslas – užtikrinti, kad išlaidos būtų daromos teisingai, laikantis finansinių reglamentų;
            
         
               60.
            
            
               pabrėžia, kad visose finansų valdymo sistemose privalo būti tinkama galių pusiausvyra, kai suteikiami įgaliojimai turėti išlaidų;
            
         
               61.
            
            
               taigi ragina Generalinį sekretorių, kai tik įmanoma ir bet kuriuo atveju iki 2010 gruodžio 31 d., pranešti biudžeto įvykdymo patvirtinimo institucijai apie konkrečias priemones (ir jų įgyvendinimo terminus), kurių jis ėmėsi ar ketina imtis, siekdamas pagerinti vidaus kontrolės sistemą, ypač siekdamas:
               
                           —
                        
                        
                           užtikrinti, kad visų įgaliojimus suteikiančių pareigūnų teikiamos veiklos ataskaitos visiškai atitiktų Finansinio reglamento 60 straipsnio 7 dalies reikalavimus,
                        
                     
                           —
                        
                        
                           užtikrinti, kad metinės veiklos ataskaitos būtų aiškesnės, trumpesnės, tikslesnės, aktualesnės ir profesionalesnės ir kad jose biudžeto įvykdymo patvirtinimo institucijai būtų pateikiama aktuali informacija apie tai, kaip Parlamentas naudoja viešąsias lėšas; priimti bet kokią kitą priemonę, kuri būtina tam, kad Generalinis sekretorius galėtų pateikti patikinimo pareiškimą, kuriame atspindima tikra padėtis,
                        
                     
                           —
                        
                        
                           atlikti iki 2008 metų derybų arba riboto konkurso būdu sudarytų sutarčių vidaus kontrolę; intensyvinti tokią vidaus kontrolę,
                        
                     
                           —
                        
                        
                           paskelbti išsamų metinį visų bendrovių, su kuriomis nuo 2008 m. derybų arba riboto konkurso būdu buvo pasirašytos sutartys, sąrašą;
                        
                     
         
      Audito Rūmų 2008 finansinių metų metinė ataskaita
   
   
      Atlyginimų skaičiavimui taikomas dauginimo koeficientas
   
   
               62.
            
            
               pažymi, kad Parlamentas ir Europos ekonomikos ir socialinių reikalų komitetas, kaip ir praėjusiais metais, taiko Pareigūnų tarnybos nuostatų reikalavimus, susijusius su dauginimo koeficientu, tol, kol Teisingumo Teismas paskelbs galutinį sprendimą bylose, kurias iškėlė minėtųjų institucijų darbuotojai;
            
         
      Apgyvendinimo išlaidų komandiruotės metu kompensavimas
   
   
               63.
            
            
               pažymi, kad nuo 2004 finansinių metų Audito Rūmai paskatino Parlamentą užtikrinti, kad apgyvendinimo išlaidos komandiruočių metu būtų kompensuojamos laikantis Pareigūnų tarnybos nuostatų; pripažįsta Personalo GD pastangas siekiant supaprastinti ir racionalizuoti komandiruočių valdymą;
            
         
               64.
            
            
               atkreipia dėmesį į administracijos atsakymą ir į tai, kad biudžeto pagrindo negalima naudoti siekiant panaikinti reglamentavimo sistemą; mano, kad persvarstant Pareigūnų tarnybos nuostatus šiam klausimui reikėtų skirti ypatingą dėmesį;
            
         
               65.
            
            
               tikisi, kad pagrindiniai šios srities sprendimų priėmėjai – Biuras, Generalinis sekretorius ir Personalo GD generalinis direktorius – priėmus sprendimą kiek įmanoma greičiau imsis būtinų priemonių siekdami užtikrinti, kad Parlamento vidaus taisyklės ir procedūros, susijusios su komandiruotėmis, visiškai ir nuosekliai atitiktų patikimo finansų valdymo principus ir Pareigūnų tarnybos nuostatus;
            
         
      Išmokos EP narių padėjėjams
   
   
               66.
            
            
               pažymi ir džiaugiasi, kad tarnybos atliko didelį EP narių padėjėjų 2004–2008 m. išlaidų apmokėjimo įforminimo darbą;
            
         
               67.
            
            
               ragina Generalinį sekretorių, Personalo generalinio direktorato generalinį direktorių ir Naujovių ir technologinės pagalbos generalinio direktorato generalinį direktorių apsvarstyti, kaip galima panaudoti naująsias technologijas ir vaizdo konferencijas, siekiant taupyti komandiruočių išlaidas; ypač pabrėžia galimybę naudoti atvirąją programinę įrangą (angl. Open Source Software), kad vaizdo konferencijos būtų saugesnės ir pigesnės;
            
         
               68.
            
            
               be to, pažymi, jog tikimasi, kad 2009 m. liepos 14 d. pradėta taikyti naujoji sistema užtikrins, kad būtų tinkamai laikomasi atitinkamų taisyklių ir principų ir kad EP narių padėjėjų išlaidos būtų skiriamos skaidriai, teisėtai ir laikantis patikimo finansų valdymo principų;
            
         
      EP nariai, kaip viešieji asmenys
   
   
               69.
            
            
               pritaria mokesčių mokėtojų teisei tikrinti, kaip EP nariai, kaip viešieji asmenys, naudoja jų įnašus, ir ragina EP narius ypatingą dėmesį skirti tam, kad, naudodami Europos viešąsias lėšas, jie atsižvelgtų į viešuosius interesus;
            
         
               70.
            
            
               ragina, atsižvelgdamas į didelę su šia viešosios politikos sritimi susijusią riziką, vidaus auditorių ir Audito Rūmų auditorius atidžiai stebėti naujos sistemos darbą ir efektyvumą ir nurodyti bet kokius trūkumus ir (arba) galimybes pagerinti viešąją prieigą prie informacijos apie išmokas EP nariams, įskaitant padėjėjams skirtas išmokas;
            
         
      EP narių papildomų pensijų sistema
   
   
               71.
            
            
               primena, kad Audito Rūmų pastabose, pateiktose 2006 m. ir 2007 m. metinėse ataskaitose, nurodoma, kad reikia nustatyti aiškias taisykles, kurios apibrėžtų Parlamento ir fondo narių prievoles ir atsakomybę deficito atveju; ragina Generalinį sekretorių iki 2010 m. gruodžio 31 d. pateikti pasiūlymą šiuo klausimu, kartu atsižvelgiant į plenarinės sesijos sprendimą neskirti papildomų mokestinių pajamų deficitui dengti;
            
         
               72.
            
            
               pažymi, kad 2008 m. gruodžio 31 d. fondas turėjo 121 844 000 EUR aktuarinį deficitą ir kad tą dieną fondas nustatė, kad fondo nariams turi būti išmokėta 276 984 000 EUR (Audito Rūmų 2008 m. metinės ataskaitos 11.2 priedas);
            
         
               73.
            
            
               pažymi, kad Parlamento įsipareigojimai nurodyti 2008 m. gruodžio 31 d. finansinės apskaitos ataskaitose;
            
         
               74.
            
            
               atkreipia dėmesį į nepriklausomo auditoriaus ataskaitą, kurioje nurodoma, kad asignavimai pensijoms ir panašūs įpareigojimai skaičiuojami remiantis 6,5 % investicijų grąža per metus, o tai yra nerealu;
            
         
               75.
            
            
               pabrėžia, kad reikia užtikrinti visišką Parlamento vykdomųjų organų, būtent, Pirmininko, Biuro, kvestorių ir Pirmininkų sueigos priimamų sprendimų skaidrumą;
            
         
               76.
            
            
               skatina Biurą apsvarstyti galimybę, kad Biudžeto komitetui pateikiama informacija apie sprendimus, kurie daro didelį poveikį biudžetui, būtų lengviau prieinama Biudžeto kontrolės komitetui, kad tokiu būdu būtų galima geriau patenkinti biudžeto įvykdymą tvirtinančios institucijos ir Europos mokesčių mokėtojų informacijos poreikius;
            
         
               77.
            
            
               mano, kad Biuras, kaip organas, kompetentingas Parlamente priimti finansinius ir administracinius sprendimus, kurie susiję su EP nariais ir institucijos veikla, turi ypatingą atsakomybę ugdyti demokratinę atskaitomybę;
            
         
               78.
            
            
               mano, kad pasiūlymai dėl taisomųjų biudžetų, kuriuose aptariamas tik esamų metų biudžetas, yra nepakankama valdymo priemonė, ir ragina Biurą pateikti svarbių finansinių sprendimų galimų pasekmių penkerių metų sąmatą;
            
         
               79.
            
            
               atkreipia dėmesį į tai, kad sprendžiant su viešosios politikos atskaitomybe ir viešosios institucijos rizikos, susijusios su reputacija, valdymu susijusius klausimus negalima apsiriboti ir neturėtų būti apsiribojama vien tik teisiniais aspektais;
            
         
      Parlamento vidaus auditoriaus ataskaitos
   
   
               80.
            
            
               pažymi, kad Vidaus audito tarnyba nuo pat įsteigimo sudarė Finansų generalinio direktorato, atsakingo maždaug už 30 % Parlamento biudžeto, padalinį, ir džiaugiasi tuo, kad, Generaliniam sekretoriui priėmus sprendimą, nuo 2009 m. rugsėjo 1 d. Vidaus audito tarnyba priskirta tiesiogiai Generaliniam sekretoriui, kadangi dėl šio pokyčio padidės vidaus audito veiklos rezultatyvumas, o tarnybos darbas bus labiau nepriklausomas ir objektyvesnis audituojamų skyrių atžvilgiu;
            
         
               81.
            
            
               pabrėžia, kad ankstesnė tarnybos padėtis organizacijoje netrukdė Vidaus audito tarnybai atlikti savo funkcijų, laikantis profesinių ir taisyklėmis numatytų reikalavimų; palankiai vertina jos naują padėtį ir tikisi, kad dėl jos pagerės esminės informacijos rizikos klausimais perdavimas iš Generalinio sekretoriaus ir todėl vidaus auditoriui bus lengviau patarti Parlamentui, kaip valdyti riziką;
            
         
      Vidaus kontrolės sistemos auditas
   
   
               82.
            
            
               su džiaugsmu pažymi, kad Vidaus audito tarnyba teikia pirmenybę naujų decentralizuotų vidaus kontrolės sistemų, numatytų 2003 m. sausio 1 d. įsigaliojusiame Finansiniame reglamente, įgyvendinimo priežiūrai ir susijusioms konsultacijoms;
            
         
               83.
            
            
               be to, pažymi, kad pirmąjį kartą 2003 m. ir 2004 m. patikrinus vidaus kontrolės sistemą, pateikta 14 audito ataskaitų apie visus skyrius ir centrines tarnybas ir pasiūlyta 452 suderintų veiksmų;
            
         
               84.
            
            
               pažymi, kad daug tolesnių 2005 m. ir 2006 m. auditų parodė, kad vadovai įgyvendino 225 suderintus veiksmus iš pradžioje pasiūlytų 452 veiksmų ir kad 20 veiksmų iš 227 neužbaigtų veiksmų laikomi visų svarbiausi todėl, kad jie susiję su labai rizikingomis sritimis, ir todėl, kad jiems įgyvendinti reikėjo, kad atitinkamos tarnybos imtųsi skubių taisomųjų veiksmų;
            
         
      Likę neužbaigti veiksmai
   
   
               85.
            
            
               be to, pažymi, kad 2007 m. ir 2008 m. atlikus antrą tolesnių auditų grupę 2008 m. pabaigoje nustatyta, kad iš pradžioje pasiūlytų 452 veiksmų 88 veiksmai vis dar neužbaigti, ir kad šie veiksmai pasiskirstę pagal įvairius GD:
               
                           Vadovybės (PRES) GD:
                        
                        
                           5
                        
                     
                           Vertimo raštu (TRAD) GD:
                        
                        
                           1
                        
                     
                           Naujovių ir technologinės pagalbos (ITEC) GD:
                        
                        
                           22 + keturi neužbaigti visų svarbiausi veiksmai
                        
                     
                           Vertimo žodžiu ir konferencijų (INTE) GD:
                        
                        
                           5
                        
                     
                           Infrastruktūros ir logistikos (INLO) GD:
                        
                        
                           10
                        
                     
                           Komunikacijos (COMM) GD:
                        
                        
                           6
                        
                     
                           Personalo (PERS) GD:
                        
                        
                           9
                        
                     
                           Finansų (FINS) GD:
                        
                        
                           12
                        
                     
                           Generalinis sekretorius
                        
                        
                           18 (pagrindiniai veiksmai)
                        
                     
         
               86.
            
            
               džiaugiasi, kad pagerintos generalinių direktoratų valdymo ir vidaus kontrolės sistemos, tačiau svarsto, kodėl yra neužbaigtų veiksmų ir kodėl per palyginti ilgą laikotarpį, kurio turėjo pakakti atsakingoms tarnyboms tam, kad galėtų imtis taisomųjų veiksmų, bendra užbaigtų veiksmų dalis sudaro tik 80,53 %;
            
         
               87.
            
            
               žino, kad per aptariamąjį laikotarpį kai kurie skyriai buvo perkelti į kitus generalinius direktoratus; primena, kad „institucija užtikrina, kad būtų imtasi priemonių, atitinkančių po audito pateiktas rekomendacijas“, kaip numatyta Finansinio reglamento 86 straipsnio 3 dalyje, ir mano, kad padėtis, kai 2003 m. ir 2004 m. pateiktos audito rekomendacijos 2008 m. vis dar neįgyvendintos, yra nepatenkinama;
            
         
               88.
            
            
               pabrėžia, kad pagal tai, kad vis dar neužbaigti 88 veiksmai, galima spręsti, kad kai kuriose konkrečiose srityse nuolat esama rizikos, ir griežtai rekomenduoja skubiai imtis atitinkamų priemonių siekiant kuo greičiau įgyvendinti rekomendacijas, į kurias iki šiol neatsižvelgta; skatina Generalinį sekretorių informuoti kompetentingus komitetus apie padarytą pažangą;
            
         
               89.
            
            
               įsitikinęs, kad turėtų būti atlikta Parlamento vidaus audito tarnybos peržiūra siekiant ją sustiprinti ir dar labiau pagerinti finansų kontrolę ir kad turėtų būti numatytos visos priemonės, garantuojančios Biudžeto kontrolės komiteto funkcijų atlikimą;
            
         
               90.
            
            
               reikalauja, kad Parlamentui vėliausiai iki 2010 m. rugsėjo 30 d. būtų pateikti išsamūs paaiškinimai ir tikslūs atsakymai, kodėl dar neatidarytas naujasis Lankytojų centras;
            
         
      Europos Parlamento premijos
   
   
               91.
            
            
               mano, kad Parlamento žurnalistikos premijos neturėtų būti, kadangi Parlamentas neturėtų skirti premijų žurnalistams, kurių užduotis – kritiškai tirti ES institucijas ir jų darbą;
            
         
      Frakcijos (4000 biudžeto punktas)
   
   
               92.
            
            
               pažymi, kad 2008 m. pagal 4000 biudžeto punktą numatyti asignavimai buvo naudojami taip, kaip pateikiama lentelėje:
               
                           (EUR)
                        
                     
                           Iš viso numatyta 2008 m. biudžete
                        
                        
                           81 625 415
                        
                     
                           Nepriklausomi nariai
                        
                        
                           1 485 287
                        
                     
                           Frakcijoms skiriama suma
                        
                        
                           80 140 128
                        
                     
                           Frakcija
                        
                        
                           Iš Parlamento biudžeto skiriami asignavimai
                        
                        
                           Perskyrimas (15)
                           
                        
                        
                           Papildomai skirti asignavimai (16)
                           
                        
                        
                           Nuosavi frakcijų ištekliai ir į kitus metus perkelti asignavimai
                        
                        
                           2008 m. išlaidos
                        
                        
                           Turimų asignavimų panaudojimo rodiklis
                        
                        
                           Į kitus metus perkeliamų asignavimų viršutinė riba (17)
                           
                        
                        
                           Sumos, perkeltos į 2009 m.
                        
                     
                           PPE
                        
                        
                           19 457 497
                        
                        
                           –19 262
                        
                        
                           2 256 382
                        
                        
                           9 768 471
                        
                        
                           24 057 411
                        
                        
                           76,46 %
                        
                        
                           11 985 131
                        
                        
                           7 405 677
                        
                     
                           PSE
                        
                        
                           14 417 268
                        
                        
                           45 992
                        
                        
                           1 685 892
                        
                        
                           7 254 341
                        
                        
                           16 555 599
                        
                        
                           70,74 %
                        
                        
                           8 894 526
                        
                        
                           6 847 894
                        
                     
                           ALDE
                        
                        
                           6 685 814
                        
                        
                           –35 299
                        
                        
                           768 650
                        
                        
                           3 008 933
                        
                        
                           7 409 623
                        
                        
                           71,05 %
                        
                        
                           4 111 557
                        
                        
                           3 018 475
                        
                     
                           VERTS/ALE
                        
                        
                           2 765 269
                        
                        
                           45 912
                        
                        
                           330 540
                        
                        
                           1 070 615
                        
                        
                           3 191 911
                        
                        
                           75,78 %
                        
                        
                           1 713 175
                        
                        
                           1 020 425
                        
                     
                           GUE/NGL
                        
                        
                           2 809 780
                        
                        
                           –2 357
                        
                        
                           325 919
                        
                        
                           971 528
                        
                        
                           2 627 939
                        
                        
                           64,02 %
                        
                        
                           1 730 809
                        
                        
                           1 476 931
                        
                     
                           UEN
                        
                        
                           2 764 733
                        
                        
                           –26 557
                        
                        
                           315 066
                        
                        
                           968 265
                        
                        
                           2 770 796
                        
                        
                           68,90 %
                        
                        
                           1 697 433
                        
                        
                           1 250 711
                        
                     
                           IND/DEM
                        
                        
                           1 621 041
                        
                        
                           –51 389
                        
                        
                           176 408
                        
                        
                           760 676
                        
                        
                           1 924 007
                        
                        
                           76,75 %
                        
                        
                           986 929
                        
                        
                           582 729
                        
                     
                           NI
                        
                        
                           1 226 937
                        
                        
                            
                        
                        
                           141 143
                        
                        
                           117 207
                        
                        
                           1 019 401
                        
                        
                           68,63 %
                        
                        
                           754 612
                        
                        
                           392 949
                        
                     
                           
                              Iš viso
                           
                        
                        
                           51 748 339
                        
                        
                           –42 960
                        
                        
                           6 000 000
                        
                        
                           23 920 036
                        
                        
                           59 556 687
                        
                        
                           72,96 %
                        
                        
                           31 874 170
                        
                        
                           21 995 791
                        
                     
         
      Papildomi asignavimai
   
   
               93.
            
            
               primena, kad Biuras 2008 m. lapkričio 19 d. nusprendė į 4000 biudžeto punktą įrašyti papildomus asignavimus, kurių bendra suma sudarė 6 mln. EUR, skirtus informacijos kampanijai, susijusiai su Europos 2009 m. rinkimais, finansuoti (2009 m. birželio 15 d. D(2009)28076);
            
         
               94.
            
            
               pažymi, kad Biuras 2008 m. gruodžio 15 d. nusprendė:
               
                           —
                        
                        
                           kad taisyklių dėl 4000 biudžeto punkto asignavimų naudojimo 2.1.6 ir 2.9.2 straipsniuose numatytas 50 % apribojimas netaikomas papildomiems 6 mln. EUR asignavimams, kuriuos Biuras nusprendė perskirti savo 2008 m. lapkričio 19 d. posėdyje, ir kad visa ši papildoma suma atitinkamai gali būti perkelta į 2009 m.,
                        
                     
                           —
                        
                        
                           vis dėlto frakcijos privalo panaudoti šiuos papildomus asignavimus iki 2009 m. kovo mėn. pabaigos, o bet kokia nepanaudota suma turi būti grąžinama į Parlamento biudžetą; ir todėl,
                        
                     
                           —
                        
                        
                           atsižvelgiant į tai, kad rinkimų metai dalijami į du šešių mėnesių laikotarpius, šių papildomų asignavimų naudojimą reikėtų aptarti svarstant 2009 m. pirmojo pusmečio sąskaitų uždarymą (2009 m. birželio 15 d. D(2009)28076);
                        
                     
         
               95.
            
            
               primena, kad Biuro 2009 m. birželio 16 d. posėdyje Pirmininkas susirūpinęs pažymėjo, kad per šiuos rinkimus bendras rinkėjų aktyvumas sumažėjo iki 43,2 % ir kad šį klausimą turės atidžiai apsvarstyti kitos kadencijos Biuras (PE 426.193/BUR);
            
         
      Ar galima sąskaitas uždaryti be diskusijų?
   
   
               96.
            
            
               pažymi, kad Pirmininkas, atsižvelgdamas į taisyklių dėl asignavimų, numatytų pagal 4000 biudžeto punktą, naudojimo 2.7.3 straipsnį (18), 2009 m. liepos 8 d. perdavė Biudžeto kontrolės komitetui frakcijų asignavimų naudojimo ataskaitas, kurioms atliktas auditas (raštas Nr. 311812);
            
         
               97.
            
            
               pažymi, jog Generalinis sekretorius Biuro 2009 m. birželio 15 d. informaciniame pranešime nariams (D(2009)28076) nurodė, kad auditoriai visose ataskaitose be išlygų patvirtino, kad pateiktos ataskaitos atitiko taisykles;
            
         
               98.
            
            
               pažymi, kad 2009 m. birželio 16 d. posėdyje (2009 m. birželio 16 d. posėdžio protokolas, PE 426.193/BUR):
               
                           —
                        
                        
                           Biuras, svarstydamas sprendimą dėl frakcijų 2008 finansinių metų sąskaitų uždarymo, pažymėjo, kad gauti frakcijų pateikti dokumentai, ir juos patvirtino,
                        
                     
                           —
                        
                        
                           Biuras, svarstydamas sprendimą dėl ITS frakcijos sąskaitų uždarymo, pritarė išvadoms, pateiktoms Generalinio sekretoriaus informaciniame pranešime šiuo klausimu,
                        
                     
                           —
                        
                        
                           Biuras pavedė Generaliniam sekretoriui nustatyti tikslią iš Parlamento nario reikalaujamą sumą ir imtis visų reikiamų sureguliavimo priemonių;
                        
                     
         
               99.
            
            
               primena, kad pagal taisyklių dėl asignavimų, numatytų pagal 4000 biudžeto punktą, 2.2.3 straipsnį kiekviena frakcija privalo turėti vidaus kontrolės sistemą;
            
         
      Europos politinės partijos
   
   
               100.
            
            
               pažymi, kad 2008 m. pagal 4020 biudžeto punktą numatyti asignavimai buvo naudojami taip, kaip pateikiama lentelėje:
               
                           (EUR)
                        
                     
                           2008 m. biudžeto įvykdymas pagal susitarimą
                        
                     
                           Partija
                        
                        
                           Nuosavieji ištekliai
                        
                        
                           Iš viso EP subsidijų
                        
                        
                           Bendrosios pajamos
                        
                        
                           Subsidijų dalis proc. nuo finansuotinų išlaidų (ne daugiau kaip 85 %)
                        
                     
                           PPE
                        
                        
                           1 169 574,08
                        
                        
                           3 354 754,00
                        
                        
                           4 524 328,08
                        
                        
                           79 %
                        
                     
                           PSE
                        
                        
                           859 853,00
                        
                        
                           3 027 647,00
                        
                        
                           3 887 500,00
                        
                        
                           82 %
                        
                     
                           ELDR
                        
                        
                           420 721,36
                        
                        
                           1 115 665,00
                        
                        
                           1 536 386,36
                        
                        
                           83 %
                        
                     
                           EFGP
                        
                        
                           272 909,63
                        
                        
                           641 534,00
                        
                        
                           914 443,63
                        
                        
                           70 %
                        
                     
                           GE
                        
                        
                           176 454,75
                        
                        
                           536 539,11
                        
                        
                           712 993,86
                        
                        
                           76 %
                        
                     
                           PDE
                        
                        
                           78 746,17
                        
                        
                           407 693,22
                        
                        
                           486 439,39
                        
                        
                           83 %
                        
                     
                           AEN
                        
                        
                           36 619,20
                        
                        
                           206 376,01
                        
                        
                           242 995,21
                        
                        
                           85 %
                        
                     
                           ADIE
                        
                        
                           80 187,00
                        
                        
                           303 051,35
                        
                        
                           383 238,35
                        
                        
                           85 %
                        
                     
                           EFA
                        
                        
                           65 390,25
                        
                        
                           226 600,00
                        
                        
                           291 990,25
                        
                        
                           83 %
                        
                     
                           EUD
                        
                        
                           50 094,08
                        
                        
                           153 821,06
                        
                        
                           203 915,14
                        
                        
                           85 %
                        
                     
                           
                              Iš viso
                           
                        
                        
                           3 210 549,52
                        
                        
                           9 973 680,75
                        
                        
                           13 184 230,27
                        
                        
                           80 %
                        
                     
         
               101.
            
            
               pažymi, kad Biuras 2009 m. birželio 17 d. posėdyje be diskusijų patvirtino septynių iš dešimties Europos politinių partijų atitinkamų veiklos programų galutines įgyvendinimo ataskaitas ir finansinės apskaitos ataskaitas (2009 m. birželio 17 d. posėdžio protokolas, PE 426.231/BUR);
            
         
               102.
            
            
               be to, pažymi, kad Generalinis sekretorius informaciniame pranešime Biuro nariams (2009 m. birželio 15 d. D(2009)30444) pateikė šią informaciją:
               
                           „8.
                        
                        
                           iš esmės partijų veiklos ataskaitos atitinka veiklos programas, kurias partijos pateikė, kai kreipėsi dėl subsidijų. Partijos keitė pradines programas, visų pirma pakeitimai susiję su susitikimų ir konferencijų temomis, datomis ir jų vietomis. Vis dėlto tai nėra esminiai veiklos programų pakeitimai ir jiems turėtų būti pritarta siekiant suteikti partijoms reikalingą lankstumą, kad jos galėtų reaguoti į metų eigoje besikeičiančią politinę aplinką. Be to, partijos atliko perkėlimus ir pakeitė savo negalutinius biudžetus;
                           …
                        
                     
                           10.
                        
                        
                           visose ataskaitose auditoriai be išlygų patvirtino, kad pateiktos sąskaitos atitiko pagrindines Reglamento (EB) Nr. 2004/2003 nuostatas ir jose teisingai ir patikimai atspindėta politinių partijų finansinė padėtis 2007 finansinių metų pabaigoje“;
                        
                     
         
               103.
            
            
               pažymi, kad Biuras 2009 m. rugsėjo 14 d. posėdyje priėmė ir patvirtino galutines trijų Europos politinių partijų, kurių ataskaitos nebuvo pateiktos per Biuro 2009 m. birželio 17 d. posėdį, būtent Nepriklausomų Europos demokratų sąjungos (ADIE), Sąjungos už tautų Europą (AEN) ir ES demokratų (EUD), atitinkamų veiklos programų įgyvendinimo ataskaitas ir finansinės apskaitos ataskaitas (2009 m. rugsėjo 14 d. posėdžio protokolas, PE 426.393/BUR);
            
         
               104.
            
            
               be to, pažymi, kad Biuras nustatė, kad įgaliojimus suteikiantis pareigūnas privalo iš trijų minėtųjų partijų (ADIE, AEN ir EUD), atsižvelgiant į galutines šioms partijoms skirtinas subsidijų sumas, susigrąžinti 90 604,58 EUR;
            
         
               105.
            
            
               atkreipia dėmesį į Generalinio sekretoriaus atsakymą į 2009 m. balandžio 23 d. rezoliucijos (19) dėl tolesnių veiksmų, kurių imtasi atsižvelgiant į vidaus auditoriaus ataskaitą dėl paramos Europos politinėms partijoms taisyklių taikymo (20) 96 dalį, ir į tris veiksmus, kurių buvo atsisakyta;
            
         
               106.
            
            
               primena, kad „būtina užtikrinti iš bendrojo Europos Sąjungos biudžeto finansuojamų Europos politinių partijų maksimalų skaidrumą ir finansų kontrolę“, kaip nurodyta Reglamento (EB) Nr. 2004/2003 (21) 11 konstatuojamoje dalyje;
            
         
               107.
            
            
               pabrėžia, kad maksimalaus skaidrumo negalima pasiekti i) be visapusiško įgyvendinimo, ypač nepradėjus rengti nustatyto pavyzdžio programos veiklos apibūdinimų ir galutinės veiklos ataskaitų; ir ii) neatlikus tam tikro skaičiaus subsidijų, skirtų įgaliojimus suteikiančio pareigūno, ex-post patikrinimų vietoje;
            
         
               108.
            
            
               nesupranta, kaip Biuras gali vykdyti savo įsipareigojimus pagal Darbo tvarkos taisyklių 209 straipsnio 2 dalį („sprendžia dėl finansavimo sustabdymo ar sumažinimo bei dėl netinkamai išmokėtų sumų grąžinimo“) ir 209 straipsnio 3 dalį („patvirtina politinės partijos, kuriai skirtas finansavimas, galutines veiklos bei finansines ataskaitas“), kai dar nepradėta taikyti minėtasis nustatyto pavyzdžio reikalavimas, būtinas siekiant, kad vertinimo ir mokėjimo procesas būtų skaidrus;
            
         
      Europos politiniai fondai
   
   
               109.
            
            
               pažymi, kad 2008 m. pagal 4030 biudžeto punktą numatyti asignavimai buvo naudojami taip, kaip pateikiama lentelėje:
               
                           (EUR)
                        
                     
                           
                              4030 biudžeto punktas. Vykdymas 2008 finansiniais metais
                        
                     
                           Fondas
                        
                        
                           Santrumpa
                        
                        
                           Nuosavi ištekliai
                        
                        
                           Galutinė subsidija
                        
                        
                           Bendra pajamų suma
                        
                        
                           Subsidijų dalis % nuo finansuotinų išlaidų (ne daugiau kaip 85 %)
                        
                     
                           Europos studijų centras
                        
                        
                           CEE
                        
                        
                           262 293
                        
                        
                           1 344 892
                        
                        
                           1 607 184
                        
                        
                           84 %
                        
                     
                           Europos pažangiųjų tyrimų fondas
                        
                        
                           FEPS
                        
                        
                           221 835
                        
                        
                           1 208 436
                        
                        
                           1 430 271
                        
                        
                           85 %
                        
                     
                           Europos liberalų forumas
                        
                        
                           ELF
                        
                        
                           39 315
                        
                        
                           172 187
                        
                        
                           211 502
                        
                        
                           81 %
                        
                     
                           Fondas „Green European Institute“
                        
                        
                           GEI
                        
                        
                           48 442
                        
                        
                           270 836
                        
                        
                           319 278
                        
                        
                           85 %
                        
                     
                           Transformuoti Europą
                        
                        
                           TE
                        
                        
                           23 800
                        
                        
                           147 090
                        
                        
                           170 890
                        
                        
                           85 %
                        
                     
                           Europos demokratų institutas
                        
                        
                           IED
                        
                        
                           18 079
                        
                        
                           101 108
                        
                        
                           119 188
                        
                        
                           85 %
                        
                     
                           „Europa Osservatorio Sulle Politiche Dell’unione“
                        
                        
                           EUROPA
                        
                        
                           61 901
                        
                        
                           232 900
                        
                        
                           294 801
                        
                        
                           84 %
                        
                     
                           Centras Maurits Coppieters
                        
                        
                           CMC
                        
                        
                           21 881
                        
                        
                           106 608
                        
                        
                           128 489
                        
                        
                           83 %
                        
                     
                           „Fondation Politique Europeenne Pour La Democratie“
                        
                        
                           FPED
                        
                        
                           16 635
                        
                        
                           120 501
                        
                        
                           137 136
                        
                        
                           85 %
                        
                     
                           ES demokratijos fondas (22)
                           
                        
                        
                           FEUD
                        
                        
                            
                        
                        
                            
                        
                        
                            
                        
                        
                            
                        
                     
                           
                              Iš viso
                           
                        
                        
                            
                        
                        
                           714 181
                        
                        
                           3 704 558
                        
                        
                           4 418 739
                        
                        
                           84 %
                        
                     
         
               110.
            
            
               pažymi, kad Biuras 2009 m. birželio 17 d. posėdyje patvirtino galutines šešių iš dešimties fondų veiklos programų įgyvendinimo ataskaitas ir finansinės apskaitos ataskaitas ir nustatė, kad įgaliojimus suteikiantis pareigūnas turėjo iš Europos demokratų instituto susigrąžinti 85 437,44 EUR perviršį, o kitiems penkiems fondams sumokėti likusią 482 544,35 EUR sumą (2009 m. birželio 17 d. posėdžio protokolas, PE 426.231/BUR);
            
         
               111.
            
            
               be to, pažymi, kad Generalinis sekretorius informaciniame pranešime Biuro nariams (2009 m. birželio 15 d. D(2009)31289) pateikė šią informaciją:
               
                           „9.
                        
                        
                           2008 m. kovo mėn. prieš pat paraiškų subsidijoms pateikimo terminą dauguma fondų informaciniuose susitikimuose su atsakingais sekretoriato skyriais nurodė, kad jie negalėjo pateikti išsamios darbo programos, t. y. nurodyti vietą, datą konferencijos temą ar tikslų tyrimų objektą. Dėl šios priežasties neįmanoma patikrinti, ar atlikta veikla atitinka darbo programas, pateiktas kartu su subsidijų paraiškomis. Atvejais, kai paraiškos buvo gana detalios, keletą kartų pastebėta, kad atlikta didelių pakeitimų, t. y. nebuvo surengti keli renginiai arba pakeistas tyrimų objektas.
                        
                     
                           10.
                        
                        
                           Kadangi tai pirmieji iškart po fondų sukūrimo finansavimo metai, siūloma priimti galutines ataskaitas. Vis dėlto tikslinga, kad Biuras paprašytų Pirmininką savo rašte dėl 2008 finansinių metų sąskaitų uždarymo priminti fondams, kad ateityje būtina gerinti darbo planavimą ir kad bet kokie pakeitimai, atlikti metų eigoje, privalo būti pagrįsti galutinėse ataskaitose.
                           …
                        
                     
                           12.
                        
                        
                           Auditoriai visose ataskaitose be išlygų patvirtino, kad pateiktos ataskaitos atitiko pagrindines Reglamento (EB) Nr. 2004/2003 nuostatas ir kad jose teisingai ir patikimai atspindėta politinių fondų padėtis 2008 finansinių metų pabaigoje“;
                        
                     
         
               112.
            
            
               pažymi, kad Biuras 2009 m. rugsėjo 14 d. posėdyje patvirtino trijų iš keturių Europos politinių fondų (Europos liberalų forumo (ELF), Transformuoti Europą (TE) ir „Fondation Politique Europeenne Pour La Democratie“), kurių ataskaitos nepateiktos per Biuro 2009 m. birželio 17 d. posėdį, galutines veiklos programų įgyvendinimo ataskaitas ir finansinės apskaitos ataskaitas (2009 m. rugsėjo 14 d. posėdžio protokolas ir 2009 m. rugsėjo 9 d. informacinis pranešimas Biuro nariams (D(2009)40444);
            
         
               113.
            
            
               be to, pažymi, kad Biuras nustatė, kad įgaliojimus suteikiantis pareigūnas privalo iš Europos liberalų forumo (ELF) susigrąžinti 15 144,39 EUR perviršį ir iš Nepriklausomų Europos demokratų sąjungos (ADIE) 32 178,58 EUR perviršį, o fondui „Transformuoti Europą“ (TE) sumokėti likusią 21 965,56 EUR sumą, ir sprendimo dėl ES demokratijos fondo (FEUD) finansinių metų sąskaitų uždarymo priėmimą atidėjo iki kito posėdžio;
            
         
               114.
            
            
               visiškai pritaria Europos politinių partijų ir Europos politinių fondų įsteigimui ir jų veiklai; mano, kad labai svarbu visiškai skaidriai informuoti Europos Sąjungos piliečius apie partijų ir fondų finansų valdymą ir planuotų rezultatų pasiekimą;
            
         
               115.
            
            
               mano, jog biudžeto įvykdymo patvirtinimo institucijai pateikta informacija neįtikina, kad valdymo ir vidaus kontrolės sistemos veikia veiksmingai, ir mano, kad suinteresuotų šalių ir fondų pateikiamų dokumentų ir informacijos nepakanka siekiant patenkinti teisėtus piliečių ir mokesčių mokėtojų skaidrumo lūkesčius; tikisi, kad įgaliojimus suteikiantys pareigūnai parengs ex-post patikrinimų, kurie yra pagrindinė išankstinė sąlyga patikinimui gauti, programą;
            
         
               116.
            
            
               džiaugiasi tuo, kad Vidaus audito tarnyba pradėjo taikyti tolesnes 2007 m. rekomendacijų įgyvendinimo priemones ir kad šioje naujoje ataskaitoje bus įtrauktas taip pat ir Europos politinių fondų tikrinimas;
            
         
      EP narių ir padėjėjų statuto įgyvendinimas
   
   
               117.
            
            
               pažymi, kad siekiant ieškoti praktikoje iškilusių problemų sprendimo, Biuro 2009 m. rugsėjo 14 d. sprendimu įsteigta laikina EP narių ir padėjėjų statuto įgyvendinimo vertinimo grupė, kuriai vadovauja Pirmininko pavaduotoja Dagmar Roth-Behrendt;
            
         
               118.
            
            
               džiaugiasi šia iniciatyva ir atkreipia dėmesį į tai, kad, atsižvelgiant į galimą riziką, susijusią su reputacija ir finansais, reikia atlikti bet kokius administracinių procedūrų ir galiojančių taisyklių pakeitimus ir stengtis išvengti nereikalingų papildomų išlaidų;
            
         
               119.
            
            
               tikisi, kad Generalinis sekretorius nurodė riziką, susijusią su naujomis sistemomis, taip pat administracines išlaidas ir kontrolę, būtiną siekiant apriboti šią riziką;
            
         
      Laisvos darbo vietos
   
   
               120.
            
            
               tikisi, kad Generalinis sekretorius imsis visų reikiamų priemonių tam, kad ne ilgiau kaip per trijų mėnesių laikotarpį liktų kiek įmanoma mažiau neužimtų postų ir kad šitaip, sudarius darbuotojams sąlygas užtikrinti tokią darbą kokybę, kokios iš jų tikimasi, būtų prisidedama prie paslaugų EP nariams gerinimo;
            
         
               121.
            
            
               ragina Generalinį sekretorių užtikrinti, kad apie laisvus skyriaus vadovų ir aukštesnio lygio postus būtų viešai skelbiama kitų ES institucijų pareigūnams;
            
         
      Pastatų politika
   
   
               122.
            
            
               primena, jog jau prašė Parlamento pateikti ilgalaikę nekilnojamojo turto ir pastatų strategiją; primena savo reikalavimą, išdėstytą 2009 m. spalio 22 d. rezoliucijos dėl 2010 m. finansinių metų Europos Sąjungos bendrojo biudžeto projekto: I skirsnis – Europos Parlamentas, II skirsnis – Taryba, IV skirsnis – Teisingumo Teismas, V skirsnis – Audito Rūmai, VI skirsnis – Europos ekonominių ir socialinių reikalų komitetas, VII skirsnis – Regionų komitetas, VIII skirsnis – Europos ombudsmenas, IX skirsnis – Europos duomenų apsaugos priežiūros pareigūnas (23) 30 dalyje; ypač pabrėžia, kad šioje nekilnojamojo turto ir pastatų strategijoje turi būti atsižvelgiama į priežiūros išlaidas, didėjančias dėl to, kad perkami pastatai, ir vidutiniuoju laikotarpiu didėjantį atnaujinimo poreikį; primena, kad nekilnojamojo turto ir pastatų strategija turi būti siekiama užtikrinti Parlamento biudžeto tvarumą; pabrėžia, kad reikia atsižvelgti ir į reikalavimus, atsiradusius įsigaliojus Lisabonos sutarčiai, ir tikisi gauti informaciją apie rezultatus;
            
         
               123.
            
            
               ragina, kalbant apie informacijos biurus, Parlamentą ir Komisiją sudaryti susitarimą dėl vidutinės trukmės ir ilgalaikės nekilnojamojo turto politikos, planuojamos orientuojantis į ateitį, kurioje ypač būtų aiškiai apibrėžti pirkimo būdai, atitinkamos institucijos vaidmuo ir grąžinimo terminai; pabrėžia, jog toks susitarimas ypač reikalingas dėl to, kad šiuo metu Parlamentas ir Komisija dėl informacijos biurų teikia pirmenybę skirtingoms finansavimo formoms;
            
         
      Aplinkosaugos vadybos ir audito sistema (EMAS)
   
   
               124.
            
            
               su džiaugsmu pažymi, kad Tarptautinės standartizacijos organizacija už jo aplinkos valdymo sistemas trijose darbo vietose suteikė Parlamentui ISO sertifikatą – ISO 14001:2004;
            
         
               125.
            
            
               džiaugiasi tuo, kad Parlamentas:
               
                           —
                        
                        
                           pirmoji ES institucija, gavusi šį sertifikatą visai savo techninei ir administracinei veiklai,
                        
                     
                           —
                        
                        
                           per pastaruosius trejus metus sumažino su institucija veikla susijusį dujų ir kuro suvartojimą beveik 25 %,
                        
                     
                           —
                        
                        
                           nusprendė savo pagrindinėse trijose darbo vietose naudoti tik ekologišką elektrą ir todėl 17 % sumažino anglies dvideginio (CO2) išlakas, ir
                        
                     
                           —
                        
                        
                           perdirba, kompostuoja arba pakartotinai naudoja daugiau kaip 50 % visų atliekų;
                        
                     
         
               126.
            
            
               ragina Generalinį sekretorių imtis priemonių, kurias taikant siekiama, kad visais lygmenimis būtų geriau suprasta, kad reikia vengti visų nereikalingų atliekų ir ypač atliekų, kurios susidaro dėl daugybės dokumentų, kurie parengiami įvairiems posėdžiams, bet nenaudojami, ypač atsižvelgiant į didžiules pastangas taupyti ir į skaitmeninei infrastruktūrai plėtoti skiriamas lėšas; todėl siūlo plačiau naudoti Parlamento turimą skaitmeninę įrangą;
            
         
               127.
            
            
               tikisi, kad visais atvejais visos sprendimus priimančios institucijos, priimdamos sprendimus dėl, be kita ko, pastatų (įskaitant izoliaciją, geoterminį ir biologinį kurą ir fotovoltines plokštes), transporto ir biuro reikmenų, labai atsižvelgs į aplinkos apsaugos reikalavimus;
            
         
               128.
            
            
               rekomenduoja, kad Parlamentas, kaip jau yra kai kuriose valstybėse narėse, kompensuotų darbuotojams viešojo transporto nuo namų iki darbo vietos išlaidas, jei darbuotojai sutiktų nesinaudoti Parlamento garažais, kadangi tokia sistema padėtų sumažinti skaičių automobilių, kurie kas rytą važiuoja Briuselyje, ir atitinkamas anglies dioksido išlakas;
            
         
               129.
            
            
               visiškai remia daugiakalbystės principą ir atkreipia dėmesį į Parlamento 2007 m. spalio 24 d. sprendimą (24) vėl pradėti į visas oficialiąsias kalbas raštu versti visas posėdžių stenogramas ir į papildomas 14 840 000 EUR išlaidas; ragina ištirti būdus, kuriais galima nustatyti, kaip naudojamos į įvairias kalbas išverstos posėdžių stenogramos;
            
         
               130.
            
            
               mano, kad EMAS komanda funkciniu požiūriu turėtų būti nepriklausoma ir turėtų turėti pakankamai finansinių išteklių, kad galėtų vykdyti savo veiklą; ragina EMAS komandą pateikti savo metinę ataskaitą Biudžeto kontrolės komiteto pirmininkui;
            
         
               131.
            
            
               susirūpinęs, kad Parlamento patalpose tebepasitaiko smulkių nusikaltimų; prašo Generalinio sekretoriaus šiam klausimui skirti daugiau dėmesio, siekiant sumažinti smulkių nusikaltimų skaičių;
            
         
      Transportas
   
   
               132.
            
            
               pažymi, kad kiekvieno 2009 metais Parlamento įsigyto automobilio išmetamas CO2 kiekis viršijo tais pačiais metais Europos Sąjungos rinkoje parduotų naujų automobilių išmetamo CO2 vidurkį; žino, kad daugėja gerų eksploatacinių savybių automobilių, taip pat hibridinių, kurių išmetamas CO2 kiekis mažesnis nei vidutinis;
            
         
               133.
            
            
               ragina kompetentingas valdžios institucijas iki 2010 m. gruodžio 31 d. atnaujinti visą Parlamento protokolo ir reprezentaciniais tikslais naudojamų lengvųjų automobilių parką automobiliais, kurių išmetamo CO2 kiekis neviršija pastarųjų metų, apie kuriuos duomenis turi Komisija, ES vidurkio, rezervuoti šiuos automobilius naudoti Pirmininkui, frakcijų pirmininkams ir žymiems svečiams bei užtikrinti, kad iki minėtos dienos Briuselyje ir Strasbūre narių naudojami automobiliai atitiktų 5-ą Europos išmetamųjų dujų standartą;
            
         
               134.
            
            
               nustebęs, kad dauguma 2008 metais įsigytų automobilių buvo laikomi ekologiškiausiais automobiliais, atitinkančiais jų naudotojų poreikius; ragina Parlamentą skatinti narius naudoti viešąjį transportą ir peržiūrėti galimybę susisiekimui Briuselyje naudoti dviračius ir išplėsti šią praktiką; be to, prašo, kad per plenarinę sesiją Strasbūre Parlamentas įsteigtų savo paties dviračių parką su pakankamu dviračių skaičiumi;
            
         
      Tyrimų koordinavimas
   
   
               135.
            
            
               pažymi, kad 2008 m. Vidaus politikos (IPOL) GD įsipareigojo panaudoti 7,1 mln. EUR ir Išorės politikos (EXPO) GD įsipareigojo panaudoti 499 423 EUR išorės tyrimams finansuoti (atsakymas į 24 klausimą); ragina atsakingas tarnybas prieš užsakant naują tyrimą patikrinti, ar nebuvo atliktas panašus išorės tyrimas ir (arba) ar kita ES institucija nepradėjo vykdyti panašaus tyrimo;
            
         
               136.
            
            
               ragina Generalinį sekretorių susisiekti su kitomis ES institucijomis siekiant, kad būtų įsteigta centrinė atliktų tyrimų duomenų bazė, su kurioje pateikiamais duomenimis galėtų susipažinti taip pat ir plačioji visuomenė;
            
         
      Prieiga prie duomenų bazių
   
   
               137.
            
            
               pažymi, kad bendros išlaidos, susijusios su komercinių elektroninių informacijos paslaugų prenumerata, 2008 m. buvo 804 987 EUR, o 2009 m. – 970 484 EUR; ragina kompetentingas tarnybas, kai bus pratęsiamos sutartys, siekti pagerinti prieigos sąlygas ir suteikti galimybę prieiga naudotis šiomis informacijos paslaugomis didesniam skaičiui vartotojų, įskaitant EP narius;
            
         
      Išlaidų, susijusių su remiamų grupių vizitais, kompensavimas
   
   
               138.
            
            
               prašo, kad išlaidos, susidariusios dėl remiamų grupių vizitų, grupės atstovui būtų visuomet kompensuojamos banko pavedimu, t. y. ne grynaisiais; taip pat prašo, kad Parlamentas atliktų tyrimą siekiant išnagrinėti, ar bendrojo kelionės išlaidų, kurias patiria oficialios lankytojų grupės, apmokėjimo sistema atitinka skirtingas jų išvykimo vietas ir lankytojų kelionės kryptis, ir ar realiai patirtų išlaidų apmokėjimo sistema, kuriai būtų taikoma viršutinė išlaidų riba, labiau tiktų tokioms lankytojų grupėms.
            
         
      (1)  OL L 71, 2008 3 14.
   
      (2)  OL C 273, 2009 11 13, p. 1.
   
      (3)  OL C 127, 2009 6 5, p. 1.
   
      (4)  OL C 269, 2009 11 10, p. 1.
   
      (5)  OL C 273, 2009 11 13, p. 122.
   
      (6)  OL L 248, 2002 9 16, p. 1.
   
      (7)  PE 349.540/Bur/ann/fin.
   
      (8)  OL C 27 E, 2008 1 31, p. 225.
   
      (9)  Europos skaidrumo iniciatyva.
   
      (10)  OL L 357, 2002 12 31, p. 1.
   
      (11)  Galima rasti adresu http://www.europarl.europa.eu/document/activities/cont/200911/20091120ATT64961/20091120ATT64961EN.pdf
   
      (12)  Taip pat žr.: http://ec.europa.eu/budget/library/documents/implement_control/fin_rules/syn_pub_rf_modex_en.pdf
   
      (13)  Pateikiama adresu: http://www.europarl.europa.eu/document/activities/cont/200911/20091118ATT64756/20091118ATT64756EN.pdf
   
      (14)  Taip pat žr.: http://ec.europa.eu/budget/library/documents/implement_control/fin_rules/syn_pub_rf_modex_en.pdf
   
      (15)  Dėl pasikeitusios frakcijų ir nepriklausomų narių grupės sudėties
   
      (16)  2008 m. gruodžio 3 d. Biuro sprendimas
   
      (17)  Pagal taisyklių dėl asignavimų, numatytų pagal 4000 biudžeto punktą, 2.1.6 straipsnį ir pagal 2008 m. gruodžio 15 d. Biuro sprendimą; papildomai asignavimai, skirti panaudoti iki 2009 m. kovo 30 d.
   
      (18)  PE 335.475/BUR/Rev2.
   
      (19)  OL L 255, 2009 9 26, p. 3.
   
      (20)  http://www.europarl.europa.eu/document/activities/cont/200911/20091120ATT64976/20091120ATT64976EN.pdf
   
      (21)  OL L 297, 2003 11 15, p. 1.
   
      (22)  galutinė ataskaita dar nepatvirtinta.
   
      (23)  Priimti tekstai, P7_TA(2009)0052.
   
      (24)  2007 m. spalio 24 d. Europos Parlamento sprendimas dėl Parlamento darbo tvarkos taisyklių straipsnių, kurie susiję su posėdžių stenogramomis bei garso ir vaizdo įrašais keitimo: 173 straipsnio pakeitimo ir 173a straipsnio įtraukimo (OL C 263 E, 2008 10 16, p. 409).